alexandrainst/scandi-wiki huggingface dataset:
Frode Bartholdsen

Frode Bartholdsen (født 6. juni 1985) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge, Bossekop Ungdomslag og Hamar Idrettslag.

Personlige rekorder

Referanser

Eksterne lenker 
 
  Frode Bartholdsen på Jakub Majerski's Speedskating database (Adelskalender distanser og sammenlagt)
  Frode Bartholdsen på ISU sine nettsider. (distanseresultater)
  Frode Bartholdsen på Effesport.nl (noen resultater)
Bilder
  Bilder av Frode Bartholdsen på SpeedSkatingPhotos.info/DesgPhoto.com 

Norske skøyteløpere
Skøyteløpere for Bossekop Ungdomslag
Skøyteløpere for Hamar Idrettslag
Personer fra Troms og Finnmark
Artikler i skøytesportprosjektet
Fødsler i 1985
Ignatius Olisemeka

Ignatius Olisemeka er en diplomat fra Nigeria. Han etterfulgte Tom Ikimi som utenriksminister i Nigeria ved årsskiftet 1998-1999. I 1999 ble han etterfulgt av Sule Lamido som var utenriksminister fra Nigeria frem til 2003.

Fra 1976 til 1981 var han ambassadør til Spania med sideakkreditering til Vatikanstaten. Fra 1984 til 1987 var han ambassadør til USA og høykommisjonær til Canada. Fra 1993 til 1998 var han ambassadør til Israel. Han har også vært ambassadør til Lesotho og Kenya.

Referanser 

Nigerianske politikere
Utenriksministre
Hans Peter Jenssen (1848–1902)

Hans Peter Jenssen (II) (født 5. juni 1848 i Trondhjem, død 24. juli 1902) var en norsk brukseier, kjøpmann, bankdirektør, rittmester og politiker (V). Han tilhørte den fjerde generasjonen i handelshuset Jenssen & Co. i Trondhjem.

Familie 
Han var sønn av Anton Mathias Jenssen fra hans første ekteskap med Johanna Katharina (Hanna) Richter. Han var eldre bror av kjøpmann Anton Jenssen. Søstrene deres Caroline, Sophie og Hanna giftet seg med henholdsvis generalmajor Trygve Olafssøn Klingenberg, kjøpmann Mathias Helmer Lundgreen og lagmann Jacob Lindboe. Fra farens andre ekteskap med Caroline Birgitte Nordrum hadde de tre halvsøsken; major og brukseier Einar Jenssen, bryggerimester Harald Jenssen og Marie (Mimi) Jenssen, som giftet seg med generalmajor August Spørck.

Hans Peter Jenssen giftet seg i 1872 med Signe Klingenberg, datter av kjøpmann Halfdan Fredrik Klingenberg d.e., som drev handelshuset H.F. Klingenberg. Eldstesønnen Hans Peter Jenssen (III) gikk inn i farens industriforetak i 1898 og arvet dem etter farens død i 1902. Datteren Hanna giftet seg med fabrikkeier og stortingsmann Johan Throne Holst.

Utdannelse og yrke 
Etter Trondhjems katedralskole studerte brødrene Hans Peter og Anton Jenssen økonomi og klassiske fag i England, Tyskland og Frankrike. De var utsett av farfaren Hans Peter Jenssen (I) til å overta familievirksomheten Jenssen & Co., hvor de ble medeiere i 1877. Hans Peter Jenssen var også rittmester i Trondhjems ridende borgergarde fra 1873 og brasiliansk konsul i Trondhjem fra 1880. I 1892 delte brødrene familievirksomheten mellom seg, slik at Anton videreførte handelshuset med kjøpmannsvirksomheten, mens Hans Peter overtok de store jordegodsene samt Forbygden og Tangen bruk med teglverk, kalkbrenneri, pottemakeri og skiferbrudd i Stjørdal.

Kunstsamling og offentlig liv 
Selv bodde han i Kjøpmannsgaten 40 (Jenssengården) og på Leangen gård. I likhet med sin far dyrket han sin sterke interesse for kunst og vitenskap, og holdt seg med en stor privat kunstsamling. Han var direktør (styremedlem) i Trondhjems Kunstforening fra 1874 til 1886.

Av offentlige verv var Jenssen formann i tilsynet for Trondhjem–Tynsetbanen fra 1880 og direktør i Norges Bank fra 1893 til 1901.

Politisk hadde han fra ung alder en liberal holdning, og sluttet seg til venstrepartiet under forfatningsstriden i 1880-årene. Han var medlem av Trondhjem bystyre og formannskap. Han ble valgt til 1. vararepresentant til Stortinget fra kjøpstedene Trondhjem og Levanger for perioden 1895–1897, og møtte fast hele perioden, idet Hans Hagerup-Lyngvær ble fradømt sitt mandat. Jenssen var medlem av Lagtinget og Stortingets veikomité, men hadde flere sykdomsforfall, og måtte tidlig trekke seg tilbake fra det offentlige liv på grunn av helseplager.

Han var i 1885 medstifter av Trondhjems Kvinnesaksforening, der han var styremedlem fra starten.

Referanser

Eksterne lenker 
 
 

Stortingsrepresentanter fra Venstre
Stortingsrepresentanter for Trondheim og Levanger
Stortingsrepresentanter 1895–1897
Lokalpolitikere i Trondheim
Norske forretningsfolk
Medlemmer av Norsk Kvinnesaksforening
Konsuler
Personer fra Trondheim kommune
Nordlig marflo

Nordlig marflo er et lite krepsdyr av gruppen amfipoder (amfipoder), som lever i ferskvann. Den bidrar sammen med andre krepsdyr til å gi den røde fargen på kjøttet til ørret og røye. Den blir 1–2 cm lang og er i likhet med andre amfipoder flattrykt fra siden og uten ryggskjold (carapax). Fargen varierer fra gråbrun til brungrønn. Den lever i innsjøer i alle landene i Norden unntatt Island.

Nordlig marflo spiller ofte en viktig rolle i ferskvannsøkosystemene. Den er viktig som næring for fisk, vannkalver og øyenstikkerlarver. Arten er vert for mange parasitter. Bendelormen Cyathocephalus truncatus har nordlig marflo som mellomvert og angriper deretter ferskvannsfisk.

Arten foretrekker stillestående vann med sand- eller steinbunn. Den stiller høye krav til vannkvaliteten; temperaturen bør være mellom 10–14 °C, pH bør være over 6,7 og hardheten høyere enn 0,50 °dH. Arten trives ikke i eutrofe innsjøer eller kraftmagasiner, og er svært følsom for miljøgifter. Forekomst, eller mangel, av arten er derfor en indikasjon på miljøtilstanden.

Nordlig marflo er utbredt i det meste av Norge, men den er vanligst over 200 moh, og er funnet helt opptil 1450 moh. Arten mangler på Sørlandet på grunn av sur nedbør, og på deler av Østlandet der berggrunnen er naturlig sur. Den finnes av ukjent grunn heller ikke i Lofoten.

Den er den eneste norske ferskvannsarten i slekten Gammarus. Lenger sør i Europa er Gammarus pulex vanlig, men den er aldri funnet i Norge. To brakkvannsarter, kystmarflo (G. duebeni) og elveosmarflo (G. zaddachi), tåler i korte perioder ferskvann og kan dukke opp i elver og innsjøer langs norskekysten. Det finnes også tre andre amfipodearter i norsk ferskvann; de tilhører de såkalte istidskrepsene.

Molekylærgenetiske undersøkelser viser at de norske populasjonene har ulikt opphav. Da istiden tok slutt, vandret marflo fra Russland inn i Nord-Norge, mens marflo fra Vest-Europa koloniserte Sør-Norge. Bestandene i de nordvestre kyststrøkene er nærmest i slekt med den vestlige stammen, men skiller seg likevel ut genetisk. Dette tyder på at de har overlevd siste istid i et eget refugium.

Denne arten er tradisjonelt blitt kalt bare «marflo» på norsk, men dette navnet brukes også om andre Gammarus-arter. Artsnavnebasen har derfor tatt i bruk «nordlig marflo» om den eneste norske arten i ferskvann. Det finnes også flere andre tradisjonelle navn, for eksempel «grunnåte».

Referanser

Eksterne lenker 
 
 
 
 

Amfipoder
Krepsdyr formelt beskrevet i 1863
Vørterkake

Vørterkake eller vørterbrød er en brød- eller kakeformet gjærbakst laget av rug- og hvetemel tilsatt vørter, melk, krydder, sirup og annet. Vørter er et vandig uttrekk som fåes ved utluting av malt, det vil si en søt suppe som er resultatet av kokt vann og malt-ekstrakt. Maltrestene filtreres fra mesken under ølbrygging. Vørter er omtrent det samme som  vørterøl.

Vørterkake regnes av mange som julemat I Norge. Da blir den gjerne servert som tradisjonell kaffemat, skåret i skiver, påsmurt smør og dekket med geitost, gulost eller syltetøy.  Kaken kan også serveres uten noe på eller med bare med smør. Noen anbefaler juleøl eller vørterøl som passende drikke til.

Se også
 Julekake, brødliknende kake tilsatt sukker, fett, rosiner og annet
 Vørterkoking, en prosess under ølbrygging
 Vørterøl, alkoholfritt øl

Eksterne lenker
 Oppskrift
 Oppskrift
 Næringsinnhold

Julekaker
Brød
Jul i Norge
Koronowo

Koronowo (tysk: Krone) er en by i det kujaviskpommerske voivodskap i Polen. Byen ligger ved elva Brda, rundt 25 km fra Bydgoszcz. Byen har et flateinnhold på , og hadde  innbyggere i 2006.

Byens historie begynte med grunnleggelsen av et kloster av tyske cistercianere, som ble flyttet fra Byszewo i 1288.

Eksterne lenker 
  (polsk)

Byer i det kujaviskpommerske voivodskap
Świecie

Świecie (tysk: Schwetz) er en by i det kujaviskpommerske voivodskap i Polen.  Byen hadde  innbyggere per 31. desember 2011.

Bilder

Eksterne lenker 
 

Byer i det kujaviskpommerske voivodskap
Byer ved Wisła
Ryan Waters

Ryan Waters (født 27. august 1973) er en amerikansk fjellklatrer, polfarer og geolog.

Han ble i 2010 den første som, sammen med Cecilie Skog, gikk den 1800 kilometer lange ferden over det antarktiske kontinentet, på 71 dager, bare ved hjelp av ski og egen muskelkraft (uten vind- skiseil eller annen bistand underveis).

Referanser

Eksterne lenker  
 Ryan Waters hjemmeside

Polfarere fra USA
Artikler i Antarktis-prosjektet
Fødsler i 1973
Storbergtunnelen

Storbergtunnelen er en jernbanetunnel i Porsgrunn kommune mellom Ønna og Herregårdsbekken på Vestfoldbanen. Tunnelen ble påbegynt høsten 2012. Den fikk gjennomslag 11. desember 2014 og åpnet i 2018 sammen med resten av strekningen Farriseidet – Porsgrunn. Den har dobbeltspor og er 4680 meter lang.

Referanser

Eksterne lenker 
Fremdriftskart for Storberget tunnel

Jernbanetunneler i Norge
Jernbanestrekninger i Vestfold og Telemark
Tunneler i Vestfold og Telemark
Vestfoldbanen
Nøklegårdtunnelen

Nøklegårdtunnelen er en jernbanetunnel mellom Gunnarsrød i  Porsgrunn og Solum i Larvik kommune. Tunnelen ble påbegynt våren 2013, og stod ferdig i 2018 ved åpningen av strekningen Farriseidet – Porsgrunn på Vestfoldbanen. Den har dobbeltspor og er 3810 meter lang.

Referanser 

Jernbanetunneler i Norge
Jernbanestrekninger i Vestfold og Telemark
Tunneler i Vestfold og Telemark
Vestfoldbanen
Langangentunnelen

Langangentunnelen er en jernbanetunnel gjennom Ønsåsen i Porsgrunn kommune. Tunnelen ble påbegynt høsten 2013, og stod ferdig i 2018 ved åpningen av strekningen Farriseidet – Porsgrunn på Vestfoldbanen. Den har dobbeltspor og er 635 meter lang.

Referanser 

Jernbanetunneler i Norge
Vestfoldbanen
Jernbanestrekninger i Vestfold og Telemark
Tunneler i Vestfold og Telemark
Kleivertunnelen

Kleivertunnelen er en jernbanetunnel mellom Paulertjønn og Farriseidet i Larvik kommune. Tunnelen ble påbegynt sommeren 2013, og var ferdig til åpningen av strekningen Farriseidet – Porsgrunn på Vestfoldbanen 24. september 2018. Tunnelen starter fra Farriseidet som enkeltsporet de første ca. 1,2 km, men har ellers dobbeltspor og er totalt 3670 meter lang. Ved starten på dobbeltsporet er tunnelen forberedt for fremtidig dobbeltspor i ny trase retning Larvik. Armen mot Farriseidet med enkeltspor i dag vil da fungere som rømningstunnel.

Opprinnelig hadde tunnelen navnet Martineåsen tunnel, men for ikke å sammenblande denne med veitunnelen Martineåstunnelen, har Jernbaneverket endret navnet til Kleivertunnelen.

Se også 
Martineåstunnelen (Veitunnel)

Referanser 

Jernbanetunneler i Norge
Jernbanestrekninger i Vestfold og Telemark
Tunneler i Vestfold og Telemark
Vestfoldbanen
Sydfynske Øhav

Sydfynske Øhav eller Fynske Øhav er betegnelsen for det grunne farvannet sør for Fyn, hvor det ligger mer enn 55 øyer, småøyer og holmer. Området strekker seg fra Helnæsbugten i vest over de sydfynske alper ved Korinth og Kirkeby til Lundeborg til Langeland i øst. Fyns skjærgård, som geologisk betegnes som et druknet morenelandskap, strekker seg over et areal på ca. 480 km².

Skjærgården er et stort, oversvømmet istidslandskap, der kun de høyeste bakkene stikker opp over vannet. Skjærgården er formet av isen, som gled inn over området for 17 000 år siden. Isen kom fra sydøst, og derfor har mange av øyene hovedform i retningen sydøst-nordvest. Området har mildt klima året rundt, som er en del av årsaken til det mangfoldige plante- og dyrelivet. Det er mange sjeldne planter på strandengene, og mange fugler oppholder seg og yngler i skjærgården.

Det er foreslått å gjøre skjærgården til dansk nasjonalpark på grunn av den helt spesielle naturen. Området er utpreget som internasjonalt naturbeskyttelsesområde.

Eksterne lenker 
 Naturturisme I/S' side om Det Sydfynske Øhav
 Portalen til Det Sydfynske Øhav
 Øhavets øer
 Historier om livet i Det sydfynske Øhav

Ramsarområder i Danmark
Fyn
Øygrupper i Europa
Thorsminde

Thorsminde (eller Torsminde) ligger i det nordlige Vestjylland i Danmark og er en fiskeriby med 404 fastboende innbyggere (2011). Den ligger omtrent midt på landtangen som skiller Nissum Fjord og Nordsjøen. Byen ligger i Sønder Nissum Sogn og er en del av Holstebro kommune i Region Midtjylland. Tidligere tilhørte Thorsminde Ulfborg-Vemb kommune.

Befolkningsutvikling

Referanser

Eksterne lenker 
 H. A. Olsen: "Analyse af den morfologiske udvikling på strandplanet nord for indsejlingen til Torsminde havn 1947-85" (Geografisk Tidsskrift, Bind 86; 1986)
 Borgerforeningens hjemmeside
 Thorsminde Fiskerihavn
 Thorsminde Strandingsmuseum 

Byer i Region Midtjylland
Holstebros geografi
Audun

Audun er et skandinavisk mannsnavn med norrøn opprinnelse. Det er sammensatt av to ledd som betyr «rikdom» og «venn». Audun kan også være et jentenavn, men det er sjeldent. Det er dannet av navneledd som betyr «rikdom» og «bølge» eller «elske».

Betydning
Mannsnavnet Audun er en skandinavisk form av det norrøne navnet Auðun, som var en variant av Auðin, en nyere form av *Auðvin. Navnet var dannet av navnedelene aud og vin. Aud er utledet fra det norrøne ordet auðr som betyr «rikdom», mens vinr er et norrønt ord for «venn».

Kvinnenavnet Audun er et nylaget navn basert på de norrøne navneleddene auðr og unnr. Det siste leddet kan bety «bølge» eller «elske».

Varianter av navnet
Det norrøne navnet *Auðvin har en lang rekke varianter og relaterte navn:

Utbredelse
Eadwynn var et vanlig kvinnenavn i England fra 900-tallet til 1100-tallet.

Auðin eller Auðun er kjent brukt i fire forskjellige runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Audun var et vanlig navn i Norge i middelalderen. Over 120 forskjellige personer med navnet er nevnt i Regesta Norvegica. Audun har senere vært mindre utbredt.

Det var i 2019 om lag 3 800 personer i Norge som hadde Audun som første eller eneste fornavn. Kun 32 av disse var kvinner. Formen Eyðun er et vanlig mannsnavn på Færøyene. Odin, som kan være en form av Audunn, er vanlig i Estland og Norge.

|}

Kvinnenavnet Audun er kjent brukt i Norge første gang i 1900. I folketellingen i 1910 var det tre kvinner og 152 menn med navnet. Formen Audunn er kjent fra 1908.

|}

Navnedag
Audun har navnedag 1. mars.

Kjente menn med navnet Audun
 Audun Hugleiksson – norsk politiker og jurist på 1200-tallet, sett på som kongens høyre hånd
 Audun Herning – tidligere leder i Sosialistisk Ungdom
 Audun Boysen – norsk mellomdistanseløper
 Audun Hetland – norsk tegner, grafiker og bokillustratør
 Audun Lysbakken – norsk Stortingsrepresentant
 Audun Meling – norsk skuespiller
 Sven Audun Nordin – norsk skuespiller
 Audun Tron – fylkesordfører i Oppland
 Audun Rensel (f. 1986) – deltaker i Idol 2006 på TV2

Kjente kvinner med navnet Audun 

 Lise Audun Johannessen - Norsk OL-deltager

Referanser

Eksterne lenker 
 

Mannsnavn
Navn med norrøn opprinnelse
Dobbeltkjønnede navn
Liberal Alliances Ungdom

Liberal Alliances Ungdom (LAU) er ungdomsorganisasjonen til Liberal Alliance i Danmark. Organisasjonen baserer sin politikk på «liberale verdier, herunder frihet, privat initiativ og en begrenset statsmakt.» Organisasjonen ble stiftet som Ung Alliance den 21. februar 2008, og skiftet til sitt nåværende navn, i forbindelse med moderpartiets navnebytte, den 31. januar 2009.


Formenn 
Benjamin Dickow 2008–2009
Emil Lykke Jensen 2009–2011
Sasha Renate Bermann 2011–2012
Rasmus Brygger 2012–2014
Alex Vanopslagh 2014–2016
Stefan Roy Frederiksen 2016–2017
Søren Nielsen 2017–2018
Carl Andersen 2018–d.d.

Referanser

Eksterne lenker 
 

Politiske ungdomspartier i Danmark
Politiske partier etablert i 2008
2008 i Danmark
Stiftelsen Bryggen

Stiftelsen Bryggen er en norsk stiftelse med formål å bevare Bryggen i Bergen i samråd med de antikvariske myndigheter. Stiftelsen driver sikring, vedlikehold og restaureringsarbeid, samt utleie av lokaler. Den eier i dag 35 av Bryggens 61 bygninger.

Stiftelsen Bryggen ble stiftet i 1962 og har en egen stab av håndverkere, vaktmester og arkitekt. Av stiftelsens 35 bygninger er 23 istandsatt og innredet for ny bruk. Bygningene huser kontorer, butikker og verksteder for kunstnere og kunsthåndverkere. Overskuddet fra utleie av bygningsmassen går uavkortet til bevaringsarbeidet. I tillegg kommer bidrag fra kommunale, fylkeskommunale og statlige myndigheter.

Referanser

Eksterne lenker
 
 Bergen byleksikon på nett, om Stiftelsen Bryggen

Norske stiftelser
Organisasjoner etablert i 1962
Bergen
Sønder Omme

Sønder Omme er en by i Sydjylland med  innbyggere (2011). Den ligger i Billund kommune, Region Syddanmark.

Opprinnelig het byen Oom, som betyr «fjern lyd fra en elv». Sønder Omme ligger da også ved Omme Å og var engang en stasjonsby med jernbaneforbindelse til Grindsted.

Sønder Omme kirke er fra 1100-tallet og kalles på folkemunne for «Lange Maren». Ellers er nok byen mest kjent for sitt åpne statsfengsel. Sønder Omme huser også en gammel kro fra 1780, som også fungerer som hotell i dag (2007).

Det er ca. 47 kilometer til regionshovedbyen Vejle.

Referanser

Eksterne lenker 
 Billund Kommune

Byer i Region Syddanmark
Billunds geografi
Nord-Koreas arbeiderparti

Nord-Koreas arbeiderparti (chosŏn'gŭl: , hanja: ) var et kommunistisk politisk parti i Nord-Korea.

Partiet ble dannet da den nordkoreanske delen av Koreas kommunistparti og Det nye folkepartiet slo seg sammen under et møte fra 28. til 30. august 1946. Kim Tu-bong, formann i Det nye folkepartiet, ble valgt til formann i Nord-Koreas arbeiderparti, mens Chu Nyong-ha og Kim Il-sung ble viseformenn. Partiet regnet med å ha rundt 366 000 medlemmer organisert i rundt 12 000 particeller ved dannelsen. Nord-Koreas demokratiske ungdomsforbund ble dets ungdomsorganisasjon.

Nord-Koreas arbeiderparti fikk snart fire tydelige fløyer. Den første bestod av koreanere født og oppvokst i Sovjetunionen, ledet av Aleksej Ivanovitsj Hegaj. Den andre bestod av koreanere som aldri hadde forlatt Korea, men som hadde deltatt i motstandskampen mot japanerne, og til denne fløyen tilhørte blant andre Chu Nyong-ha. Den tredje fløyen bestod av koreanere som hadde organisert seg i eksil i Kina, og som hadde dannet Det nye folkepartiet ved hjemkomsten. Den fjerde fløyen bestod av koreanske geriljasoldater, anført av Kim Il-sung, som hadde deltatt i væpnet kamp i Mandsjuria fra 1931.

Høsten 1948 var partiet en viktig drivkraft for proklamasjonen av Den demokratiske folkerepublikken Korea, også kjent som Nord-Korea, der Kim Il-sung ble statsminister. Den 30. juni 1949 ble Nord-Koreas arbeiderparti og Sør-Koreas arbeiderparti slått sammen til det nåværende Koreas arbeiderparti.

Kommunistiske partier
Politiske partier i Nord-Korea
Politiske partier etablert i 1946
Politiske partier nedlagt i 1949
1946 i Nord-Korea
1949 i Nord-Korea
Chen Wei

Chen Wei (kinesisk: 陈卫, født 21. februar 1969 i Suining i provinsen Sichuan i Folkerepublikken Kina) er en kinesisk forfatter, regimekritiker og menneskerettighetsaktivist. Den 23. desember 2011 ble han dømt til ni års fengsel.

I 1989 var Chen, da student ved Beijings teknologiske institutt, med i studentbevegelsen som kulminerte i protestene på Den himmelske freds plass. Han ble satt i Qinchengfengselet og løslatt i januar 1991. I mai 1992 ble han arrestert på nytt, nå for å minne studentprotestene i 1989 og for å organisere et politisk parti, og dømt til fem års fengsel.

Senere har han fremstått som ledende i å organisere menneskerettsaksjoner i Sichuan. Den 29. februar 2011 ble han invitert til å drikke te på politikammeret i Suining, og tatt i arrest. Han ble anklaget for å oppildne til undergrave av statsmakten. Den 23. desember samme år ble han dømt til ni års fengsel, og som underlag for anklagen ble anført fire essays han hadde skrevet og offentliggjort på internett.

Personer fra Suining
Kinesiske forfattere
Kinesiske aktivister
Kinesere dømt for forbrytelser
Menneskerettighetsaktivister
Fredrik Önnevall

Fredrik Önnevall, kinesisk navn 欧丰瑞 Ou Fēngruì, (født 1. november 1973 i Dalby i Skåne) er en svensk journalist og TV-programleder. I 2005 ble han SVTs første korrespondent i Beijing. 

Önnevall tok journalistutdanning ved Södra Vätterbygdens folkhögskola og kinesisk på bla Lunds universitet. Han har tidligere vært programleder for reiseprogrammet Packat & Klart og på 90-tallet reporter og redaktør for Sydnytt.Siden han snakker flytende kinesisk, laget han TV-serien Kinas mat som i åtte episoder som var en blanding av reise- og kulturprogram og fjernsynskjøkken.

Referanser

Eksterne lenker  
 SVT: Korrespondenterna - SVT i Kina (video 3:30 min)

Svenske journalister
Deutscher Nationalpreis

Deutscher Nationalpreis er en tysk pris som tildeles av Deutsche Nationalstiftung for innsats for Tysklands gjenforening, fremme av solidaritet mellom Tyskland og Europa og for Europas sak i allmennhet. Den ble etablert i 1997. Prisen kan tildeles personer så vel som institusjoner og organisasjoner. Med prisen følger prispenger på  euro.

Mottagere
Disse har mottatt prisen:
 2022: Werner Schulz
 2021: Alena Buyx
2020: Torsten Pötzsch
2019: Anita Lasker-Wallfisch
2018: Rüdiger Safranski
2017: Rafał Dutkiewicz
2016: Volksbund Deutsche Kriegsgräberfürsorge
2015: Neil MacGregor
2014: Christian Führer, Christoph Wonneberger, Uwe Schwabe og Archiv Bürgerbewegung Leipzig
2013 Jugendfeuerwehr
2012 Canto Elementar
2011 Gottfried Kiesow
2010 Karl Dedecius og Alfons Nossol 
2009 Erich Loest, Monika Maron og Uwe Tellkamp
2008 Florian Mausbach, Günter Nooke, Jürgen Engert, Lothar de Maizière og Deutsche Gesellschaft 
2007 EUSTORY 
2006 Herbert-Hoover-Schule 
2005 Fritz Stern 
2003 Václav Havel
2002 Günter de Bruyn og Wolf Jobst Siedler 
2001 Tadeusz Mazowiecki og Joseph Rovan 
2000 De første undertegnerne av Aufbruch 89–Neues Forum
1999 Heinz Berggruen og Heinz Bethge
1998 Wolf Biermann, samt stipend til  Ekkehard Maaß og Jürgen Fuchs 
1997 Gesellschaft zur Förderung des Wiederaufbaus der Frauenkirche Dresden

Referanser

Eksterne lenker
 Der Deutsche Nationalpreis, Die Deutsche Nationalstiftung

Tyske utmerkelser
Utmerkelser etablert i 1997
Christian Braad Thomsen

Christian Braad Thomsen (født 10. desember 1940) er en dansk filmregissør (instruktør), forfatter og filmfestivaldirektør.

Han har regissert og skrevet en rekke spille- og dokumentarfilm. Derutover har han skrevet bøker om filmregissørene Rainer Werner Fassbinder og Alfred Hitchcock. I år 2000 utga han boken Drømmefilm, hvor han beskriver 100 av sine yndlingsfilmer. 

Fra 1997 til 2005 var han leder av Odense Filmefestival.

Braad Thomsen mottar Statens Kunstfonds hædersydelse.

Filmografi - både med regi og manuskript 
 Kære Irene (1971)
 Herfra min verden går (1976)
 Smertens børn (1977)
 Drømme støjer ikke når de dør (1979)
 Kniven i hjertet (1981)
 Koks i kulissen (1983)
 Hvor mindets blomster gror (1991)
 Karen Blixen - Storyteller (1995)
 Den blå munk (1998)
 Fassbinder - at elske uden at kræve (2015)

Referanser

Eksterne lenker 
 

Danske regissører
Danske sakprosaforfattere
Statens Kunstfonds hædersydelse
Køge Bugt Motorvejen

Køge Bugt Motorvejen (M10) er en 26 kilometer lang motorvei mellom Gamle Køge Landevej og Ølby som er en del av europaveinettet E20 / E47 / E55. Motorveien ble bygget i årene 1969 – 1980 og ble på nesten hele strekningen bygget med 6 filer, hvilket mange dengang mente var alt for meget i forhold til trafikken. I dag er motorveien Danmarks mest trafikkerte veistrekning med om lag 70 000 biler i døgnet og i 2010 forventet man at trafikken skulle passere 120 000 biler i døgnet.

Motorveien ble utvidet mellom Hundige og Greve Syd i september 2008. På en del av denne strekningen er det nå som det første sted i Danmark 10 filer. Innen innvielsen av disse ekstra filene ble der fra blant annet HUR uttrykt ønske om å fortsette utvidelsen helt frem til Køge.

Eksterne lenker 
 Vejdirektoratet om Køge Bugt Motorvejen (dansk)

Veier i Danmark